17. ΒΑΣΙΛΙΚΟΝ ΔΙΑΤΑΓΜΑ υπ' αριθ. 318 της 21 Απρ./4 Μαΐου 1973 (ΦΕΚ Α΄ 95) Περί ασκήσεως προληπτικού ελέγχου επί των δαπανών των Εθνικών Γυμναστηρίων. Έχοντες υπ' όψει: 1.Τας διατάξεις:α)του Α.Ν. 397/1968 «περί επανασυστάσεως της Γενικής Γραμματείας Αθλητισμού και των αρμοδιοτήτων αυτής», β)του Ν.Δ. 650/1970 «περί Γυμναστηρίων», γ)του άρθρ. 18 του Ν.Δ. 1265/1972 «περί ελέγχου των δαπανών του Κράτους των Οργανισμών Τοπικής Αυτοδιοικήσεως και άλλων Νομικών Προσώπων Δημοσίου Δικαίου ως και των λογαριασμών των Δημοσίων Υπολόγων και παρακολουθήσεως των εσόδων των». 2.Την υπ' αριθ. 12440/8.11.1972 απόφασιν του Πρωθυπουργού «περί καθορισμού αρμοδιοτήτων των Υπουργού και Υφυπουργών παρά τω Πρωθυπουργώ κλπ.». 3.Την υπ' αριθ. 170/15.3.1973 γνωμοδότησιν του Συμβουλίου της Επικρατείας, προτάσει των Ημετέρων, Αντιπροέδρων της Κυβερνήσεως, του Υπουργού παρά τω Πρωθυπουργώ και του Υπουργού επί των Οικονομικών, απεφασίσαμεν και διατάσσομεν: Άρθρ.1-Επί των δαπανών των Εθνικών Γυμναστηρίων, ως ταύτα αναφέρονται εν άρθρ. 1 παρ. 1 του Ν.Δ. 650/1970 (ανωτ. αριθ. 15), ενεργείται υπό του Ελεγκτικού Συνεδρίου προληπτικός έλεγχος. Άρθρ.2.Η ισχύς του παρόντος άρχεται από της 1ης του μεθεπομένου μηνός της δημοσιεύσεώς του δια της Εφημερίδος της Κυβερνήσεως. Εις τον Ημέτερον Υπουργόν παρά τω Πρωθυπουργώ, ανατίθεμεν την δημοσίευσιν και εκτέλεσιν του παρόντος. Δια του άρθρ. 8 Π.Δ. 109/1976 (κατωτ. σελ. 646, 561) η ισχύς του ανωτέρω Β.Δ/τος ανεστάλη ειδικώς όσον αφορά εις την μισθοδοσίαν και τας εν γένει αποδοχάς του προσωπικού των Εθνικών Γυμναστηρίων, μέχρις εκδόσεως του προβλεπομένου υπό του άρθρ. 6 παρ. 4 του Ν.Δ. 650/70 εσωτερικού Κανονισμού (ανωτ. αριθ. 15). 